Георги Щерев
Бучи река

chitanka.info

Бучи река в гора спокойна

и не едно небе ме чака.

В разгънати вериги стройни

пристъпва в зъберите мрака…

Като жени с ръце на кръста

елхите вглеждат се във мене

и от ресниците им гъсти

изгряват пламъци зелени.

Така е свежо, че събира

душата ми възторзи чисти

и моето сърце намира

любов

        сред звуци и сред листи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.